Avtomobil yoʻllarini koʻkalamzorlashtirish va arxitektura-landshaft jihatdan tuzish tizimini takomillashtirish chora-tadbirlari toʻgʻrisida
(resolution, 2023-10-16)

Avtomobil yoʻllarining arxitektura-badiiy tuzilishi darajasini tubdan oshirish, respublikaning avtomobil yoʻllari boʻylab yoʻl chekkalari polosalariga yashil nav-nihollar oʻtkazish va ularni obodonlashtirishga yoʻl harakati xavfsizligini taʼminlash va atrof muhitni muhofaza qilish boʻyicha zamonaviy talablar bilan chambarchas bogʻliq holda yagona tizimli va kompleks yondoshuvni shakllantirish maqsadida: 1. Oʻzbekiston Respublikasi Avtomobil yoʻllari davlat qoʻmitasi zimmasiga avtomobil yoʻllariga tutash hududlarni koʻkalamzorlashtirish va obodonlashtirish borasida qoʻshimcha vazifalar va funksiyalar yuklansin, quyidagilar uning ushbu sohadagi faoliyatining ustuvor yoʻnalishlari etib belgilansin: avtomobil yoʻllarining hududiy arxitektura-badiiy tuzilishi va landshaft dizayni qismida zamonaviy yondoshuvlarni shakllantirish va amalga oshirish borasida yagona davlat siyosatini olib borish yoʻli bilan avtomobil yoʻllariga ajratilgan polosalardagi yoʻl boʻyi hududlarini tegishli holatda saqlash bilan bogʻliq ishlarni samarali tashkillashtirish va tizimli asosda amalga oshirish; respublikaning har bir mintaqasidagi iqlim sharoitlarini hisobga olgan holda avtomobil yoʻllarini obodonlashtirish va koʻkalamzorlashtirish sohasida ilgʻor zamonaviy texnologiyalar va xalqaro standartlarni keng koʻlamda qoʻllash orqali ilmiy-tadqiqot ishlarini oqilona tashkil etish; avtomobil yoʻllari va ularning konstruktiv elementlarini noqulay ob-havo-iqlim omillarining taʼsiridan himoya qilish boʻyicha ilgʻor xalqaro tajribani sinchiklab oʻrganish natijalariga koʻra avtomobil yoʻllariga tutash hududlarni transportning bulgʻashi va tashlanmalaridan muhofaza qilishning eng samarali va amaliyotda muvaffaqiyatli sinovdan oʻtgan zamonaviy usul va texnologiyalarini joriy etish; idoraviy oliy va oʻrta maxsus, kasb-hunar taʼlimi muassasalari negizida, zamonaviy talablarni hisobga olgan holda, avtomobil yoʻllarini loyihalash, arxitektura-badiiy jihatdan tuzish va landshaft dizayni boʻyicha yuqori malakali kadrlar tayyorlash va qayta tayyorlashni sifatli tashkil etish. 2. Oʻzbekiston Respublikasi Avtomobil yoʻllari davlat qoʻmitasi huzuridagi “Avtoyoʻlkoʻkalamzorlashtirish” unitar korxonasi “Oʻzyoʻlkoʻkalamzorlashtirish” (keyingi oʻrinlarda — “Oʻzyoʻlkoʻkalamzorlashtirish” UK deb yuritiladi) unitar korxonasi etib qayta tashkil etilsin, quyidagilar uning asosiy vazifalari etib belgilansin: umumfoydalanadigan avtomobil yoʻllariga ajratilgan uchastkalar chegarasidagi yoʻl boʻyi hududlarini saqlash; sugʻorish va yashil nav-nihollarni parvarish qilish resurslarini tejaydigan ilgʻor texnologiyalarni joriy etishni hisobga olgan holda, avtomobil yoʻllarining zamonaviy arxitektura-badiiy tuzilishi hamda landshaft dizaynini ishlab chiqish va amalga oshirish; dekorativ, shu jumladan yangi-yangi turdagi dekorativ oʻsimliklarni chet ellardan xarid qilish yoʻli bilan ularning koʻchatlarini yetishtirish boʻyicha respublika mintaqalarida dekorativ oʻsimliklarning ixtisoslashtirilgan koʻchatxonalarini tashkillashtirish; zarur hollarda avtomobil yoʻllariga tutash hududlarni koʻkalamzorlashtirish, obodonlashtirish va tegishli holatda saqlash borasidagi ishlarga soha tashkilotlarini jalb etish; katta shaharlarning markaziy koʻchalarini koʻkalamzorlashtirish va nav-nihollarni parvarish qilish boʻyicha shartnoma asosida xizmat koʻrsatish, shuningdek, yuridik va jismoniy shaxslarga ham shunday xizmatlar koʻrsatish. 3. Quyidagilar: Oʻzbekiston Respublikasi Avtomobil yoʻllari davlat qoʻmitasining markazini apparati tuzilmasiga Avtomobil yoʻllari davlat qoʻmitasi raisining avtomobil yoʻllarini koʻkalamzorlashtirish va obodonlashtirish masalalari boʻyicha oʻrinbosari — “Oʻzyoʻlkoʻkalamzorlashtirish” UK direktori lavozimi kiritilsin, shtati 6 nafardan iborat boʻlgan avtomobil yoʻllarini koʻkalamzorlashtirish va obodonlashtirish boshqarmasi tashkil etilsin; Qoraqalpogʻiston Respublikasi va viloyatlarning avtomobil yoʻllari hududiy bosh boshqarmalari tuzilmasiga avtomobil yoʻllarini koʻkalamzorlashtirish va obodonlashtirish masalalari boʻyicha direktor oʻrinbosari lavozimi kiritilsin, shtat birligi 4 nafardan iborat boʻlgan avtomobil yoʻllarini koʻkalamzorlashtirish va obodonlashtirish boʻyicha tegishli boʻlimlar tashkil etilsin; Qoraqalpogʻiston Respublikasi va viloyatlarning avtomobil yoʻllari boʻyicha bosh boshqarmalari huzuridagi tuman yoʻl-ekspluatatsiya korxonalari va ekspluatatsiya liniya korxonalari tuzilmasiga avtomobil yoʻllarini koʻkalamzorlashtirish va obodonlashtirish masalalari boʻyicha direktor oʻrinbosari lavozimi kiritilsin. 4. Quyidagilar: “Oʻzyoʻlkoʻkalamzorlashtirish” UKning tashkiliy tuzilmasi 1-ilovaga muvofiq: “Oʻzyoʻlkoʻkalamzorlashtirish” UK boshqaruv apparatining boshqaruv xodimlari cheklangan soni 24 nafardan iborat tuzilmasi 2-ilovaga muvofiq; “Oʻzyoʻlkoʻkalamzorlashtirish” UKning Qoraqalpogʻiston Respublikasi, viloyatlar va Toshkent shahri hududiy boʻlinmalarining namunaviy tuzilmasi 3-ilovaga muvofiq tasdiqlansin. 5. “Oʻzyoʻlkoʻkalamzorlashtirish” UK Toshkent shahri, Mirzo Ulugʻbek tumani, Mustaqillik shox koʻchasi, 68-uyda joylashtirilsin. 6. Oʻzbekiston Respublikasi Avtomobil yoʻllari davlat qoʻmitasi: bir oy muddatda “Oʻzyoʻlkoʻkalamzorlashtirish” UKning ustavi tasdiqlanishi va davlat roʻyxatidan oʻtkazilishini; ikki oy muddatda “Oʻzyoʻlkoʻkalamzorlashtirish” UK avtomobil yoʻllarini loyihalash, arxitektura-badiiy jihatdan tuzish va landshaft dizayni boʻyicha yuqori malakali kadrlar bilan toʻldirilishini taʼminlasin. 7. Belgilab qoʻyilsinki, 2017-yilning 1-oktabridan boshlab: avtomobil yoʻllarini qurish va rekonstruksiya qilishning loyiha-smeta hujjatlari parametrlarida loyihalashtirilayotgan obyektlarga tutash hududlarni koʻkalamzorlashtirish boʻyicha kompleks tadbirlar majburiy tartibda nazarda tutiladi, qishloq xoʻjalik ekinzorlari bilan band yer uchastkalari va togʻ-toshloq zonalar bundan mustasno; umumfoydalaniladigan avtomobil yoʻllarini koʻkalamzorlashtirish va obodonlashtirish ishlarini oʻtkazish, shuningdek, shaharlarning tegishli koʻchalarini shartnoma asosida koʻkalamzorlashtirish va obodonlashtirish “Oʻzyoʻlkoʻkalamzorlashtirish” UKning hududiy boʻlinmalari tomonidan amalga oshiriladi. 8. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi, Oʻrmon xoʻjaligi davlat qoʻmitasi, Qishloq va suv xoʻjaligi vazirligi bilan birgalikda uch oy muddatda “Oʻzyoʻlkoʻkalamzorlashtirish” UKga dekorativ oʻsimliklar koʻchatlarini yetishtirish, ularning seleksiyasi va mahalliy iqlim sharoitlariga moslashtirilishi boʻyicha dekorativ oʻsimliklarning ixtisoslashtirilgan koʻchatxonalarini tashkillashtirish uchun sugʻoriladigan yerlar ajratib berilishini taʼminlasin. 9. Oʻzbekiston Respublikasi Fanlar akademiyasi Avtomobil yoʻllari davlat qoʻmitasi bilan kelishilgan holda avtomobil yoʻllari boʻylab oʻtkazish uchun moʻljallangan daraxt-buta navlarining yangi turlarini iqlimlashtirish boʻyicha ilmiy-tadqiqot ishlarini amalga oshirsin. 10. Oʻzbekiston Respublikasi Oʻrmon xoʻjaligi davlat qoʻmitasi ixtisoslashtirilgan koʻchatxonalar tashkil etilgunga qadar “Oʻzyoʻlkoʻkalamzorlashtirish” UKning buyurtmanomalari boʻyicha avtomobil yoʻllari boʻylab oʻtkazish uchun dekorativ navli daraxt-buta oʻsimliklarining yuqori sifatli koʻchatlarini shartnoma asosida berilishini taʼminlasin; 11. “Oʻzbekenergo” AJ va “Oʻztransgaz” AJ “Oʻzyoʻlkoʻkalamzorlashtirish” UKning buyurtmanomalari boʻyicha, mansubligiga qarab, elektr tarmoqlari tortilishini va “Oʻzyoʻlkoʻkalamzorlashtirish” UKning ixtisoslashtirilgan dekorativ oʻsimliklar koʻchatxonalarining ehtiyojlari uchun energiya resurslari bundan buyon ham uzluksiz yetkazib berilishini, shuningdek, ularning muhandislik tarmoqlariga ulanishini taʼminlasin. 12. “Oʻzyoʻlkoʻkalamzorlashtirish” UKga Oʻzbekiston Respublikasi Avtomobil yoʻllari davlat qoʻmitasi bilan kelishilgan holda, koʻkalamzorlashtirish va oʻsimliklarni parvarish qilish boʻyicha ishlarni bajarish va xizmatlar koʻrsatishdan olingan mablagʻlar hisobiga avtomobil yoʻllarini arxitektura-badiiy jihatdan tuzish va landshaft dizayni sohasida eng istiqbolli mahalliy mutaxassislarni yetakchi xorijiy taʼlim muassasalariga oʻqishga va maqsadli amaliy malaka oshirishga yuborishga ruxsat berilsin. 13. Oʻzbekiston Respublikasi Avtomobil yoʻllari davlat qoʻmitasining “Yoʻl loyiha byurosi” MCHJ tuzilmasiga yashil zonalarni loyihalash, avtomobil yoʻllarini arxitektura-badiiy jihatdan tuzish va landshaft dizayni boʻyicha ixtisoslashtirilgan boʻlimni kiritish toʻgʻrisidagi taklifiga rozilik berilsin. 14. Quyidagilar: Oʻzbekiston Respublikasi Vazirlar Mahkamasi huzuridagi Respublika yoʻl jamgʻarmasi mablagʻlari hisobiga “Oʻzyoʻlkoʻkalamzorlashtirish” UKning hududiy boʻlinmalarini va uning ixtisoslashtirilgan dekorativ oʻsimliklar koʻchatxonalarini jihozlash uchun xarid qilinadigan texnika, avtotransport vositalari, uskunalar, mashina va mexanizmlar roʻyxati 4-ilovaga muvofiq; “Oʻzyoʻlkoʻkalamzorlashtirish” UKning ixtisoslashtirilgan koʻchatxonalarida koʻchat yetishtirish, seleksiya ishlari va mahalliy iqlim sharoitlariga moslashtirish uchun Oʻzbekiston Respublikasi Fanlar akademiyasi va Oʻrmon xoʻjaligi davlat qoʻmitasi tomonidan tavsiya etilayotgan dekorativ oʻsimliklar roʻyxati 5-ilovaga* muvofiq; 2018 — 2020-yillar davrida Avtomobil yoʻllarini, shu jumladan, umumfoydalaniladigan avtomobil yoʻllari va shaharlarning koʻchalarini koʻkalamzorlashtirish dasturi 6-, 6a- va 6b-ilovalarga* muvofiq tasdiqlansin. Ushbu qaror bilan tasdiqlangan Dastur parametrlari sifatli va oʻz vaqtida bajarilishini taʼminlash yuzasidan Oʻzbekiston Respublikasi Avtomobil yoʻllari davlat qoʻmitasining raisi A.A. Abduvaliyev, Vazirlar Mahkamasi huzuridagi Respublika yoʻl jamgʻarmasi direktori M.A. Allabergenov, Oʻzbekiston Respublikasi moliya vaziri B.A. Xodjayev, Qoraqalpogʻiston Respublikasi Vazirlar Kengashi raisi, viloyatlar va Toshkent shahar hokimlari zimmasiga shaxsiy javobgarlik yuklansin. 15. Quyidagilar: “Oʻzyoʻlkoʻkalamzorlashtirish” UK va uning hududiy boʻlinmalarini jihozlash va taʼminlash, “Oʻzyoʻlkoʻkalamzorlashtirish” UKning dekorativ oʻsimliklar koʻchatlarini yetishtirish, seleksiya ishlari va mahalliy iqlim sharoitlariga moslashtirish boʻyicha ixtisoslashtirilgan dekorativ oʻsimliklar koʻchatxonalarini barpo etish, koʻchatlar va urugʻlarni sotib olish uchun — Oʻzbekiston Respublikasi Davlat budjeti mablagʻlari hamda qonun hujjatlarida taqiqlanmagan boshqa manbalar; shahar koʻchalarining yoʻl boʻyi hududlarini koʻkalamzorlashtirish, obodonlashtirishga uchun — mahalliy budjetlarning parametrlarida shahar koʻchalarini saqlash va obodonlashtirish har yili nazarda tutiladigan budjetdan ajratiladigan mablagʻlar hamda qonun hujjatlarida taqiqlanmagan boshqa manbalar moliyalashtirish manbalari etib belgilansin. 16. Oʻzbekiston Respublikasi Moliya vazirligi Oʻzbekiston Respublikasi Transport vazirligi huzuridagi Avtomobil yoʻllari qoʻmitasining buyurtmanomalari boʻyicha, 2018-yil va undan keyingi yillar uchun Oʻzbekiston Respublikasi Davlat budjeti parametrlarini shakllantirishda “Oʻzyoʻlkukalamzorlashtirish” UK va uning tarkibiy boʻlinmalarini saqlash bilan bogʻliq xarajatlarni, shuningdek Oʻzbekiston Respublikasi Davlat budjeti mablagʻlari hisobidan umumiy foydalanishdagi avtomobil yoʻllarini saqlash va joriy taʼmirlash xarajatlarini koʻzda tutsin. 17. “Oʻzyoʻlkoʻkalamzorlashtirish” UK va uning tarkibiy boʻlinmalari 2025-yilning 1-yanvariga qadar dekorativ oʻsimliklar yetishtirish uchun koʻchatxonalar band qilgan yer uchastkalari qismida yer soligʻi toʻlashdan, yuridik shaxslarning mol-mulk soligʻi toʻlashdan ozod qilinsin. 18. Oʻzbekiston Respublikasi Prezidentining “Oʻzbekiston Respublikasi Avtomobil yoʻllari davlat qoʻmitasi va Oʻzbekiston Respublikasi Vazirlar Mahkamasi huzuridagi Respublika yoʻl jamgʻarmasi faoliyatlarini tashkil etish toʻgʻrisida” 2017-yil 14-fevraldagi PQ-2776-sonli qaroriga 7-ilovaga muvofiq oʻzgartishlar kiritilsin. 19. Oʻzbekiston Respublikasi Avtomobil yoʻllari davlat qoʻmitasi Adliya vazirligi hamda boshqa manfaatdor vazirliklar va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 20. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” aksiyadorlik jamiyati boshqaruvi raisi A.J. Ramatov va Oʻzbekiston Respublikasi Avtomobil yoʻllari davlat qoʻmitasining raisi A.A. Abduvaliyev zimmasiga yuklansin. T/r Texnika, avtotransport vositalari, uskunalar, mashina-mexanizmlarning nomi Soni (ta) 1. “TL-100” traktori 240 2. “2PTS-4-793A-03” traktori uchun tirkama 240 3. “ISUZU” FVR33G suv sepish mashinasi 270 4. “ISUZU” SAZ N P26 rusumli avtobus 170 5. “ISUZU” NQR71PL shassisi negizida toʻrt tonna yuk koʻtaradigan bortli avtomobil 140 6. “ISUZU” NQR71 negizidagi avtominora 60 7. Daraxtlarni qayta oʻtqazuvchi “TS44” mashinasi (JSB, Buyuk Britaniya) 28 8. Benzinda ishlaydigan arra 84 9. Buta qirquvchi mexanizm 84 10. Benzin trimmeri 284 11. Gazonlarni qirquvchi mexanizm 284 12. Suv nasosi 284 13. Mexanik usulda ishga tushiriladigan payvandlash mashinasi (plastik quvurlar uchun) 56 14. Payvandlash apparati 56 15. Dizel-generator 56 Jami: 2 336 1. 2-bandning oʻn ikkinchi xatboshi quyidagi tahrirda bayon etilsin: “11 — 16-ilovalarga muvofiq “Avtoyoʻlnurtaʼmir”, “Respublika dispetcherlik markazi”, “Axborot-kommunikatsiya texnologiyalarini rivojlantirish markazi”, “Avtoyoʻlmexanizatsiya”, “Avtoyoʻlservis” va “Avtoyoʻltaʼminot” unitar korxonalarining tuzilmalari”. 2. 1-ilovadagi “Avtoyoʻlkoʻkalamzorlashtirish UK” bloki “Oʻzyoʻlkoʻkalamzorlashtirish” UK bloki bilan almashtirilsin*”. 4. 17-ilova oʻz kuchini yoʻqotgan deb hisoblansin.